
AUCTOR. 


V estris,  Viri  honoratissimi,  nominibus  dis- 
sertationem ornare  ausus,  ut  eadem,  qua 
semper  erga  me  usi  estis,  indulgentia  exi- 
guum hocce  amoris  amicitiaeque  pignus 
accipiatis,  precor.  Quod  quo  facilius  a 
Vobis  impetrem  liceat  mihi  breviter  referre, 
quibus  rationibus  impulsus  propositionem 
de  malis  ex  adipe  nimio  oriundis  elegerim. 
Tibi,  dilectissime  Behr,  gratum  me  factu- 
rum esse  ratus  sum  occasionem  Tibi  exhi- 
biturus noxios  adipis  nimii  effectus  melius 
cognoscendi  et  a Te  arcendi,  ut,  in  Tuo- 
rum salutem,  perpetuam  sanitatem  tueri 
atque  jucundam  longaevitatem  adipisci  pos- 
sis. Quod  si  aliquantulum  modo  per  hanc 
dissertationem  conscriptam  efficere  mihi 
contigerit,  permultum  et  plus  quam  spera- 
veram assecutus  esse  laetabor.  — Tibi,  ami- 
cissime Schroeder,  quolibetcunque  modo 

arctius  adjungi  et  (utinam  valeam!)  vesti- 
giis Tuis  insistere  cupiens,  disquisitionem, 
quam  Tu  in  dissertatione  „de  adipis  sani 
et  morbosi  causis”  egregie  incepisti,  ulte- 
rius persequi  mihi  proposui.  Si  vero  dete- 

i 

rius,  quam  aequum  est,  rem  pertractavero, 
a Te  et  ab  omnibus,  qui  sequentia  digna 
putaverint,  quae  legantur,  excusationem 
peto,  quia  in  arte  medica  adhuc  tiro  sum  et 
experientia  fere  nudus. 

Cum  tot  hominibus  nimiam  adipis  copiam  in- 
commoda potius  quam  utilitatem  parare  videamus, 
ea  nobis  profecto  quasi  obtruditur  quaestio,  quo- 
modo adipis  copia  justos  excedens  limites  eflipere 
istud  queat.  Cum  vero  omnia,  quae  de  pathoge- 
nia  intellexisse  nobis  videmur,  nonnisi  ex  indaga- 
tione status  sani  eiusque  legum  et  functionum  seu 
e physiologia  comperti  simus;  non  alienum  a pro- 
posito neque  inutile  fore  existimo  exordium  facere 
recensendo  vario  adipis  ad  bonam  valetudinem 
usu,  quo  facilius,  physiologia  duce,  singulos  ex 
ordine  nocendi  modos  morbosque  inde  ortos  eruere 
possimus. 

Adipis  usus. 

§i- 

Adeps  bonae  valetudini  prodest  duplici,  quam 
ad  corpus  habet,  ratione,  prout  aut  mechanicam 
aut  chernico -vitalem  eius  conditionem  conside- 
ramus. *) 

1.  Quod  attinet  ad  mechanicam  adipis  digni- 
tatem, constructum  eum  reperimus  e texierrimis 
telae  cellulosae  vesiculis,  quae  singulis  pinguedinis 


i)  Dynamicam  omilto  rationem.  Nam  omnis  actio 
est  dynamica,  quia  actio  absque  viribus  cogitari  nequit 
et  quia  in  omni  actione  simul  inteiiigilur  actio  dyna 
mica.  Actionem  autem  dynamicam  per  se,  seu  actionem 
«virium  solarum  inter  se,  statuere  non  licet,  quia  in  re- 
rum natura  vires  semper  sunt  cum  materia  conjunctae, 
quantum  quidem  mens  humana  intelligere  valet. 

globulis  refertae  mollitiem  exhibent  vix  alii  com- 
parandam. Simul  vero,  huius  ipsius  structurae 
cellulosae  ope,  mollitiei  illi  adjecta  est  renitendi 
vis  sat  magna,  quo  fit,  ut  cogitari  nequeat  mate- 
ria, quae  aptior  fuisset  ad  tuendum  corpus,  quam 
molle  adipis  pulvinar.  Nam  telam  cellulosam, 
quae  respectu  huius  functionis  adipi  maxime  for- 
san aequiparanda  esset,  hic  tamen  praestat  minore 
suo  pondere  specifico,  quo  efficitur,  ut,  Jicet  ma- 
gna eius  copia  in  parte  aliqua  accumuletur,  mi- 
nus oneret  quam  eadem  telae  cellulosae  copia. 
Quam  ob  causam  etiam  plurimis  in  locis  telae 
cellulosae  adipem  intertextum  videmus. 

* 1 * * X • f w H M • i * . ' ' 

. § 2. 

Jam  ad  singulos  adipis  usus  transeamus. 

1.  ' Adeps  cavitates  in  corporis  superficie  ex- 
piet eoque  non  soltim  ornat  et  venustum  reddit 
corpus,  sed,  ni  fallor,  co  quoque  prodest,  ut  entis 
perpetuo  servet  turgorem  sufficientem,  quo  nimi- 
rum ad  functiones  rite  perpetrandas  carere  nequit. 

2.  Adeps  cutem  tuetur  a laesionibus  per  vim 
externam  illatis.  Cutis  etenim,  quippe  quae  ner- 
vis ditissima  et  percipiendi  facultate  prae  ceteris 
pollens,  ictu  et  pressu  quovis  graviore  vehementer 
vexaretur,  ineffabiles  dolores  moveret  et  facile  om- 
nem sentiendi  vim  perderet,  nisi  substratum  ha- 
beret adipem.  Non  vero  externam  modo  super- 
ficiem sed  quamplurimas  etiam  partes  et  organa 
interiora,  e.  g,  nervos,  vasa,  viscera  abdominis, 
simili  modo  involvit  aut  interjacet  adeps  et  impe- 
dit, quo  minus  invicem  premantur. 

3.  Adeps  musculorum  et  articulorum  motum 
expeditiorem  reddit  eorum  interstitia  explendo, 
superficiem  laevigando  et  lubricando ; quamobrem 
iis  in  locis  inprimis  accumulatus  reperitur,  qui 
aut  saepissime  aut  multimodis  moventur,  quorum 
itaque  musculi  maxime  ab  invicem  sejuncti  esse 
debuerunt,  e.  g.  in  natibus,  cruribus  et  in  collo, 
facie,  orbita 

§ 3. 

II.  Chemicam  adipis  naturam  et  rationem  exa- 
minantes compositum  eum  deprehendimus  e maxi- 
ma elementi  carbonici,  minore  hydrogenii  et  per- 
exigua oxygenii  parte,  ita  ut  in  decem  adipis  par- 
tibus carbonicum  septem  et  ultra,  hydrogenium 
duas  et  oxygenium  vix  unam  partem  aequet.  In 
illa  itaque  praeponderante  carbonici  copia  prae- 
cipue quaerendum  esse  adipis  usum  chemicum, 
non  facile  quisquam  dubitabit.  Si  vero  notabilem 
carbonici,  quae  quotidie  per  potus  et  alimenta  ve- 
getabilia corpori  ingeritur,  copiam  respicimus  si- 
mulque  reputamus,  principes  vitae  functiones,  re- 
spirationem scilicet  et  sanguinis  fabricationem, 
potissimum  versari  in  emoliendo  carbonico;  mi- 
rum nequaquam  videbitur,  in  illud  negotium  tot 
tantosque  sumtus  a natura  impensos  et  pulmoni- 
bus, cuti,  hepati  aliisque  forsan  insuper  adjectam 
esse  adipis  fabricam.  Cuiqne  enim  corporis  or- 
gano alia  adjuncta  esse,  quae  illius  functiones  aut 
adjuvent  aut  illius  laesi  vices  recipiant,  sapientis- 
sime omnibus  providens  voluit  natura.  Quam- 
obrem  adipis  usum  chemicum 

1.  eum  esse  crediderim,  ut  sit,  quo  supei^jiua 
carbonici  pars , per  pulmones  cutem  hepar  etc. 
non  excreta , deponatur  et  sic  incommoda  ex  im- 
pedita excretione  nata  arceantur.  Argumenta,  quae 
illam  sententiam  probant,  depromi  possunt  cum  e 
sana  illorum  organorum  necessitudine  tum  e variis 
affectibus  morbosis.  Omnia,  quae  carbonici  per 
cetera  organa  excretionem  imminuunt,  adipi  accu- 
mulando favent.  Sic  homines,  qui  parum  moven- 
tur, qui  temperamento  sunt  phlegmatico  et  vitam 
agunt  sedentariam,  quorum  itaque  respiratio  in- 
frequens et  perspirabo  cutanea  imminuta  est  — , 
prae  caeteris  fiunt  obesi.  Etsi  vero  me  minime 
fugiat,  hic  alias  multas  contribuere  conditiones, 
quae  ab  amicissimo  mihi  I)octore  Schroeder  di- 
sertissime sunt  explanatae,  tamen  permultum  quo- 

que  carbonico  retento  tribuendum  esse  mihi  per- 
suasum habeo.  Porro  homines-  brutaque  per  tem- 
pus hibernum  adipe  augeri  omnibus  notum  est; 
item  homines,  qui  coelum  incolunt  septentrionale 
aut  humidum  et  nebulosum,  adipe  ditiores  esse 
experientia  docet.  In  morbis  denique  hepatis,  ubi 
sufficiens  excretio  bilis,  carbonico  scatentis,  pro- 
hibetur, corpus  haud  raro  saginari  optimis  auto- 
ribus  constat.  Quae  quidem  omnia  satis  superque 
demonstrare  mihi  videntur,  adipis  generationem 
intimo  consensu  teneri  cum  organis  carbonico  ex- 
cernendo praepositis  et  ad  derivandum  carboni- 
cum,  aut  nimis  copiosum  aut  aliorum  organorum 
morbis  retentum,  ad  tempus  ialtem  inservire. 

2.  Alius  adipis  usus,  ad  phjsices  leges  refe- 
rendus, ille  videtur  esse,  ut  calorem  aegre  recipiat 
et  lente  propaget  (schlechter  Leiter)  eoque  ad  per- 
ferendum frigus  brumale  haud*  parum  conferat. 
Qjiocum  bene  congruit,  quod,  ut  modo  dictum, 
homines  brutaque  frigidioris  zonae  adipe  praeva- 
lent et  quod  homines  praepingues  tempore  calidae 
aestatis,  licet  tranquillo  sedeant,  tamen  perpetuo 
sudore  manant.  Pari  modo  omentum  multo  adi- 
pe repletum,  ventriculo  fovendo,  prodesse  dige- 
stioni, autores  sunt  Burdach,  Meckel  aliique. 

3.  Adipem  denique  horreum  quasi  esset  e quo 
corpus  alimenta  capiat,  cum  aut  penuria  victus 
prematur  aut  morbo  quodam  reproductionem  de- 
bilitante et  materiam  valde  extenuante  affligatur, 
autorum  multi  affirmant,  alii  contra  negant  aut 
in  dubium  vocant,  quibus  equidem  accedere  ma- 
lim. Quamvis  enim  Burdach  modum,  quo  nutri- 
tio ex  adipe  fieri  possit,  commendabilem  satis  pro- 
ponat x) ; quamvis  animalia,  quae  per  hiemem 


*)  Physiolog.  pag.  538  .*  Ais  eine  holilenst offige , der 
Gallert  ahniiche  Flussigkeit  ist  das  Fctt  einer  weitern 
Verarbeitung  and  VeredLung  fahig;  es  wird , wenn 
durch  die  Verdauurig  riicht  genug  Chylus  zugefiihrt  wird, 
zerfetzt,  in  Lymphe  verwandeltj  resorbirt  u.  dem  Elute 
beigemischt , 


somnum  ducunt  lethargo  similem,  ex /adipe  antea 
deposito  nutriri  videantur;  quamvis  alia  exempla 
adsumi  possint  ab  insectis,  quae  instructa  sunt 
corporibus  adiposis  tractui  intestinali  adjacentibus, 
e quibus  Cuviero  autore  nutrimenta  hauriuntur  ‘): 
tamen  haecce  omnia  non  sufficiunt  ad  proban- 
dum illum,  de  quo  sermo  est,  adipis  usum  in  ho- 
mine, quia  illis  argumentis  alia  obstant  gravissima. 
Nam  adeps  azotico  elemento  paene  omni  carens 
nutrimentum  praebere  non  potest  nisi  tenuissi- 
mum; deinde  homines  pingues  morbo  correptos 
plerumque  citius  macrescere  et  viribus  deficere  vi- 
demus quam  tenues  macrosque;  postremo  ne  evi- 
ctum quidem  est  animalia  ista  revera  ex  adipe 
suo  nutriri.  Sin  vero  ita  fieri  largiamur,  tamen 
vita  eorum  per  somnum  hibernum  minima  et  fere 
nulla , quae  nutritionem  et  reproductionem  vix 
desiderat,  comparari  nullo  modo  potest  cum  per- 
fecta hominis  vita,  cui  sustentandae  incongruum 
illud  ex  adipe  alimentum  mehercule!  non  suffi- 
ceret. 


5 4. 

Priusquam  ad  mala  morbosque  transeam,  qui- 
bus adipis  copia  nimia  ansam  praebet,  generalia 
quaedam  praemittere  mihi  in  animo  est.  De  ra- 
tionibus et  conditionibus,  quibus  procreetur  adeps 
sanus,  disserere  supervacaneum  videtur,  cum  res 
partim  per  se  satis  liqueat,  partim  e physiologorum ' 
scriptis  intelligi  possit.  2)  Id  unum  liceat  monere, 
adipem  ultra  modum  accumulatum,  uti  duplicem 
originem  habeat,  ita  duplici  modo  nocere.  Summo 
enim  iure  distinguunt  autores  adipem  cum 
sthenia  ab  illo  cum  asthenici . Prima  species 


z)  conf.  Trevirani  Biolog.  T.  4.  p.  505  — 512,  ubi 
argumenta  sat  multa  ex  animalium  analogia  ingeniosis- 
sime allata  sunt. 

e tV  collf’  P,raeterea  Diss.  a Reussing,  RiegeJ,  Schroder, 
Seiffert,  Verdnes  editas.  ° ® 9 

ortum  ducit  e vere  abundante  nutritione,  victu 
largo  lautoque,  exercitatione  multa  aliisque ; eaque 
i robur  parit  et  vigorem;  non  nocet  plerumque 
nisi  incommodis  variis  infra  nominandis;  et  haec 
sola  species  polysarciae  nomen  mereri  mihi  vide- 
tur. Corpus  bene  saginatum,  succulentum,  niti- 
dum, viribus  pollens,  fibra  stricta,  adeps  densus 
firmusque  hancce  significant  speciem,  cuius  exem- 
pla rara  quidem  sunt,  tamen  e.  g.  in  laniis  utplu- 
rimum  reperienda.  Altera  species,  quae  debetur 
laesae  per  causas  debilitantes  (v.  c.  quietem  nimi- 
am, aerem  humidum,  frequentem  venaesectionem) 
nutritioni,  semper  cetero  corpori  detrimentum  et 
debilitatem  adfert  ideoque  multorum  morborum 
occasionem  et  causam  continet.  Ut  ab  altera 
specie  nomine  etiam  distinguatur,  liceat  eam  hy- 
perpimelen  aut  polylipiam  vocare.  Haec  eadem 
species,  saepius  occurrens  altera,  habitum  prae  se 
fert  languidum,  laxum  et  infirmum;  adipem  exhi- 
bet liquidiorem  et  a sano  alienum;  proxime  acce- 
dit ad  illum  statum,  quem  leucophlegmaticum  aut 
pituitosum  dicunt,  et  revera  parum  ab  eo  differt 
aut  simul  cum  eo  exsistit.  Quod  explicare  facile 
poterimus  prosequentes  similitudinem  adipem  in- 
ter et  materiam  gelatinosam,  quae  habitum  modo 
dictum  efficit.  Utraque  enim  materia  a tela  cel- 
lulosa seoernitur ; in  foetu  ad  quintum  usque  men- 
sem adipis  loco  gelatina  invenitur,  et  in  locis,  ubi 
adeps  omnino  deest  e.  g.  in  palpebris  et  scroto, 
illa  materia  reperitur.  Ouae  mihi  probare  viden- 
tur, adipem  datis  conditionibus  abire  posse  in  ge- 
latinosam materiam  aut  adipem  iusto  liquidiorem. 
Exinde  etiam  elucet,  pinguetudinem  sthenicam  com- 
mutari posse  in  asthenicam  et  bene  cavendum 
esse  nobis,  ne  ullam  obesitatem  vel  sthenicam  ip- 
sam satis  tutam  a transitu  in  asthenicam  putemus, 
ne  contra  vero  omnem  pinguetudinem  morbum 
ducamus  2),  neque  eam  semper  causam  morbi 


2)  Quodsi  Schroder  (Diss.  de  adipes  sani  et  morbosi 


esse  credamus,  quia  late  patet  et  sanitatis  et  morbi 
notio  pro  aetate,  vitae  genere,  constitutione,  cau- 
sis etc.  Quoniam  igitur  multum  inter  se  differunt 
causae  et  naturae  adipis  sani  et  morbosi,  non  mi- 
nor certe  evadet  differentia  inter  utriusque  effec- 
tus. Cum  vero  unicuique  naturae  scrutatori  per- 
suasum sit  nihil  in  ea  esse  quasi  praeruptum,  cum 
idem  obtineat  in  re  nostra,  cum  adeps  sanus  gra- 
datim  tantum  et  sine  certis  finibus  abeat  in  mor- 
bosum; naturae  consentaneum  omnino  est,  adi- 
pis etiam  effectus  a perfecta  sanitate  ad  perfectum 
morbum  sensim  sensimque  tantilm  transire;  nec 
omnem  culpam  mihi  tribuendam  esse  spero,  si  in 
enumerandis,  quibus  adeps  causas  suppeditet,  ma- 
lis singula  minus  accurate  disjunxero. 

De  malis  ex  adipe  nimio  oriundis. 

§5. 

Jam,  ut  supra  proposui,  singulae  cuique  adi- 
pis utilitati  singulos  nocendi  modos  adnectere  co- 
nabor. 

I.  dixi  adipem  ornare  formo sumque  reddere 
corpus.  Quodsi  vero  adeps  sub  cute  accumulatus 
modum  superet,  quis  est,  qui  tale  corpus  formo- 
sum dicat?  Non  me  latet  quidem  nonnullarum  na- 
tionum rustica  illa  consuetudo,  ut  foeminas,  quanto 
sint  pinguiores,  tanto  pulchriores  habeant  et  pul- 
chritudinem sensu  proprio  libris  ponderent.  ')  Sed 
perversus  iste  mos  barbarorum  in  bonis  artibus  fere 
rudium  culto  homini  probari  nequaquam  potest. 


causis,  p.  7 et  10)  aliique  merito  contendunt,  adipem  in- 
ter materias  infimae  dignitatis'  esse  collocandum  et  a de- 
bilitata vi  reproductiva  plerumque  proficisci,  ex  eo  facile 
colligi  posset,  omnem  adipem  nimium  esse  morbosum. 
INe  obliviscamur  autem  hac  lege  notionem  sanitatis  om  • 
nino  tolli , nec  ullum  hominem  «ab  omni  parte  esse  sa- 
num, sed  aliquam  semper  imbecillam  habere. 

*)  conf.  Volney,  Voyage  en  Syrie  T.  I.  p.  99. 


Summa  enim  formositatis  lex  est,  ut  singulae  cor- 
poris partes  non  acutis  quidem  lineis  circumscrip- 
tae sint,  tamen  earum  formae  aliquatenus  bene 
discerni  queant.  Quam  vero  conditionem  omni- 
no fere  desideramus  in  corpore,  quod  informem 
potius  molem  quam  artificiosissime  constructi  hu- 
mani corporis  refert  imaginem.  Porro  facies,  quae 
est  hominis  interni  quasi  speculum  et  princeps 
formositatis  sedes,  si  adipe  nimio  obtegitur,  for- 
mositas sane  non  augetur  sed  imminuitur.  Nam 
omnes  fere  vultus  mutationes  gratiores  eo  ipso  aut 
plane  occultantur  aut  turpiter  distorquentur;  et 
ita  multum  detrahitur  pulchritudini.  Quid  deni- 
que magis  deformat  corpus  quam  nimia  adipis 
copia  in  singula  parte  deposita?  Quid  adspectu 
magis  ridiculum  turpiusque  est,  quam  curtis  tene- 
risque cruribus  amplum  demissumque  abdomen 
iunctum?  1 

§ 6- 

Dixi'  porro  adipem  cuti  substratum  eius  tur- 
borem sustentare  functionibusque  prodesse;  et  eo- 
dem pacto  immodica  adipis  accumulatio  contra- 
rium efficere  et  nocere  mihi,  videtur.  Duplex  au- 
tem cutis  functio  est,  sentiendi  facultas  et  perspi- 
randi. Utraque,  et  praecipue  sentiendi  facultas, 
nimio  adipe  nimium  augetur  et  in  morbosam  ver- 
titur sensibilitatem  (Hyperaphiam  nonnulli  dicunt). 
Primum  enim  ob  profusam  adipis  subcutanei  ge- 
nerationem humores  cutem  versus  turgent  eam- 
que  irritant;  deinde  cutis  perspiratio,  primaria 
eius  functio,  perpetuo  agitata,  uti  est  in  obesis, 
itidem  statum  provocat  irritationis;  denique  cutis 
ultra  modum  distenditur  et  extenuatur,  quod  fit 
vel  ipsa  adipis  mole  vel  prostrata  cutis  reprodu- 
ctione  (siquidem  adeps  totam  fere  materiae  nu- 
trientis copiam  sibi  vindicat).  Sed  quaelibetcun- 
que  harum  obtineat  conditio,  sive  cutis  irritatio- 
nem justo  majorem  suscitet,  sive,  quae  hanc  exci- 


pit  infirmitatem  cieat  adeps,  idem  utique  eveniat 
necesse  est,  ut  scilicet  cutis  rebus  nocentibus  solito 
magis  pateat  et  causam  disponentem  morborum 
cutaneorum  contineat,  quippe  qui  omnes  e statu 
cutis  aut  debilitato  aut  subinnammatorio  emergant. 
Morbi  isti  cutanei  inprimis  sunt  erysipelatosi  et 
impetiginosi.  — Ex  illa  cutis  teneritate  aut  irrita- 
tione aut  infirmitate  explicari  quoque  debet,  cur 
pinguium  hominum  cutis  ad  intertriginem  maxime 
proclivis,  cur  eorum  barba  et  capilli  rariores  sint 
et  facile  defluant,  cur  vel  levissimae  cutis  laesio- 
nes difficilius  et  vix  absque  suppuratione  sanentur 
(cur  ulcera  et  abscessus  plerumque  pus  malum 
et  saniosum  fundant)  et  cur  labia , genae , manus 
aliaeque  partes  aeri  expositae  saepius  dehiscant  et 
rimas  agant;  quibus  omnibus  obesi  ceteris  paribus 
prae  aliis  laborare  solent. 

§ 7. 

II.  Adeps,  donec  modica  adest  quantitate, 
cutem  omnesque  partes  - internas  a pressione  et 
aliis  noxiis  mechanicis  tuetur,  earum  nervos  su- 
perficiales involvendo  et  elastica  sua  natura  reni- 
tendo. Quo  magis  itaque  adipis  copia  crescat,  eo 
melius  nervis  organisque  internis  provisum  esse, 
primo  quidem  adspectu  videbitur.  Sed  accuratius 
et  experientia  duce  rem  intuenti  elucebit,  adipem 
internis  etiam  partibus  valde  nocere  posse,  si  aut 
in  singulam  partem  congeratur  aut  in  ea  viscera, 
quae  in  statu  sano  adipe  tantum  non  omni  ca- 
rent. Jam  ipsa  vasa  sanguinis  nimio  adipe  cir- 
cumvolvente premuntur  et  lentius  sanguinem  pro- 

f>ellunt.  Ex  quo  segni  humorum  circulo  irritabi- 
itas  et  nutritio  detrimentum  capiunt,  corpus  lan- 
guescit et  cuilibet  dyscrasiae  aditum  patefacit. 
Porro  nervi,  siquidem  credendum  est  eos  adipe 
interjacente  quasi  ab  invicem  et  a partibus  vicinis 
segregari  (isolirt  jverden),  nimio  adipe  facile  a par- 
tibus, in  quas  agunt,  nimium  removentur,  prae- 

terea  adipe  comprimuntur  et  ita  justam  perdunt 
sensibilitatem.  Quae  nervorum  vasorumque  vitia 
non  dubito  ne  plurimum  faciant  ad  procreandam 
obesorum  lentitudinem,  gravitatem  et  tempera- 
mentum phlegmaticum.  — Deinde  in  collo  ubi 
nimia  adipis  copia  accumulatur,  vasa  sanguinem 
ad  cor  revehentia  premuntur  et  segnius  eum  pro- 
pellunt, quo  locus  datur  sanguinis  in  cerebro  op- 
pletioni',  unde  crebrae  vertigines,  animi  deliquia, 
apoplexiae,  paralyses.  — Viscera  abdominis  fere 
omnia  illa  obesitati  partiali  affici  possunt,  quod 
vocant  physconiam  adiposam.  Quae  quomodo 
partes  adjacentes  premant  earumque  functiones 
laedant  et  quomodo  inde' variae  nutritionis  mo- 
lestiae et  atrophia  ipsa  fluant,  vix  illustrare  opus 
erit.  Huc  referenda  etiam  sunt  lipomata,  quae  in 
partibus  internis,  praecipue  in  omentis  et  mesen- 
teriis in  utero  et  ovariis  haud  raro  occurrunt  et 
aegroto  aeque  ac  medico  multa  negotia  faces- 
sunt. — Thoracis  organa,  cor  et  pulmones,  quae 
parum  adipis  continent,  raro  et  in  magno  dun- 
taxat  obesitatis  universalis  gradu  adipe  inundantur. 
Quod  vero  ubi  fit,  malum  nascitur  maxime  exti- 
mescendum et  letiferum  et  omnium  ex'  adipe  ma- 
lorum longe  gravissimum,  quia,  illorum  organorum 
functione  laesa,  vita  in  summum  discrimen  voca- 
ntur. Obesi,  quamvis  ceteroquin  sani,  semper  cum 
difficultate  spiritum  ducunt  modo  propter  majus 
corporis  pondus  modo  propter  abdomen  adipe  di- 
stentum et  thoracem  versus  adscendens;  sunt  ita- 
que ad  dyspnoeam  prae  aliis  propensi.  Cui  dia- 
inesi  ubi  supervenit  adipis  in  thorace  coacervatio, 
morbus  oritur,  quem  orthopnoeam  saginosam  di- 
cunt et  qui  post  crebras  suffocationis  accessiones 
subita  plerumque  morte  tales  homines  exstinguit 
(im  Fecbe  ersticken).  Similis  est  ratio  in  corde, 
quod  vel  in  superficie  vel  in  internis  cavitatibus 
adipe  oppletum  symptomata  manifestat  cordis  vi- 
tiis propria  et  suffocatione  denique  vitae  finem 
facitf  Utriusque  vitii,  quod  vulgo  angina  pecto- 

ris  aut  stenocardia,  exempla  satis  multa  in  me- 
dium protulerunt,  Bartholinus,  Boerhaave,  Bonet, 
Gruner,  Rahn,  Testa,  Kreysig,  Laennec,  Pfuendel, 
Carden.  — Praeterea  commune,  quod  ex  hac  par- 
tiali adipis  accumulatione  fluere  solet,  vitium  est 
ceteri  corporis  macies  nimia,  quae  non  minus  de- 
trimentum inducit  quam  obesitas  ipsa.  Quod  pro- 
lixius, ut  res  postulat,  exponere  cum  ad  hasce  pa- 
gellas non  quadret,  aliorum  relinquo  studiis. 

§ 8. 

HI*  Obesitas  nimia  musculorum  motum  impe- 
dit molestumque  reddit,  quod  quotidie  videre  nec 
infitiari  licet.  Hoc  incommodum  utrique  obesi- 
tatis speciei,  sthenicae  et  asthenicae,  commune 
est,  huic  tamen  magis  competit,  quia  in  ea  insu- 
per accedit  aliud  motus  impedimentum,  musculo- 
rum nempe  infirmitas.  Quod  praecipuum  et  mo- 
lestissimum obesitatis  malum  esse,  obesi  ad  unum 
omnes,  ni  fallor,  consentient;  cuius  causa  mani- 
festa satis  est.  Quid  enim  est,  quo  homo  et 
animalium  maxima  pars  praestant  vegetabilibus, 
quam  quod  loco  moveri  possunt?  Nonne  itaque 
hunc  principatum  summo  studio  servare  sibi  con- 
cupiscat homo  ? Ut  omittam  varias  voluptates, 
quae  interdicuntur  iis,  qui  adipe  onusti  et  tardi- 
gradi sunt,  tamen  reticere  non  possum  tales  ho- 
mines in  exercendis  etiam  negotiis  magnopere  im- 
pediri. Quid  ? qnod  vel  morbi  ipsi  ex  impedito 
per  adipem  motu  oriuntur.  Nam  adeps  justo  co- 
piosior, etsi  ab  initio  indolem  sthenicam  habeat 
et  bonae  valetudinis  signum  sit,  dum  inertiae  et 
quieti  favet,  ex  hoc  ipso  fonte  magis  magisque 
augetur  et  aut  nimia  tantum  quantitate  aut  ab- 
normi etiam  qualitate  nocens  morbum  gignit. 
'Quamvis  difficile  non  esset  ex  illo  corporis  m6lu 
neglecto  morborum  turbas  infinitas  deducere , ta- 
rnen,  ne  rem  longius  repetam,  eorum  tantum  mor- 
toorum  mentionem  faciam,  qui  necessario  causam 

illam  sequuntur;  inter  quos  nominandi  sunt  di- 
gestio difficilis , congestiones  et  obstructiones  ab- 
dominales, haemorrhoides,  malum  hypochondria- 
cum et  tota  morborum  cum  cacochymia  se- 
ries. — v 

Ad  morbos  cum  cacochymia  aut  potius  cum 
texturae  vitio  numeranda  quoque  est  mutatio  in 
materiam,  cui  Adijjocire  nomen  est.  Musculorum 
diuturnam  quietem  et  pinguetudinem  huius  vitii 
conditiones  esse,  auctores  omnes  uno  ore  consen- 
tiunt. Utrum  peculiaris  et  morbosa  quidem  adi- 
pis natura  chemica  sola  sufficiat  ad  illud  malum 
procreandum  et  musculorum  desidia  et  debilitas 
corruptae  texturae  demum  sequela  sit,  nondum 
satis  cognitum  est.  Tamen,  quia  musculos  inpri- 
mis  et  alias  partes  rarius  malo  illo  laborare  con- 
stat, musculis  ipsis  causam  illius  morbi  disponen- 
tem inesse  et  in  adipe  nimio  aut  simul  alienato 
causam  efficientem  latere  verosimile  videtur.  Qua- 
lis musculorum  natura,  huic  malo  proclivis,  esse 
debeat  compertum  non  habeo;  adipem  vero  illum 
inprimis  eo  inclinare  auguror,  qui  aquosarum  et 
ammoniacalium  partium  nimia  vi  praeditus  est.  *) 
Haec  musculorum  structura  deleta  et  in  adipem 
mutata  summam  gignit  debilitatem  et  ita  motum 
aut  valde  imminuit  aut  prorsus  aufert.  a) 

x * ... 

§9- 

IV.  Adeps  carbonicum  elementum  superfluum, 
quod  per  cetera  eius  organa  excretoria  non  ejici- 


x)  Cadavera  etenim  ea  imprimis  in  materiam  adipo- 
ceream  mutata  inveniuntur,  quae  aut  diu  subter  aquam 
mersa  aut  loco  humido  sepulta  erant.  Unde  colligi  pot- 
est, aquam  multum  eo  conferre.  Ammonii  autem  secun- 
dum Pourcroy  (Annal.  d.  chim.  T.  8.  p-  17).  permagna 
pars  inter  illius  materiae  elementa  adest. 

2)  conf.  Reilii  Archiv  f.  d.  Ph.  T.  4.  p.  1S9  273, 

et  T.  1.  p.  284  seq. ; praeterea  autores  in  Meckelii  Ana- 
toni. pathol.  T.  2.  p.  128  citatos. 

tur,  m se  recipit  et  hoc  modo,  quanto  magis  or- 
gana ilia  in  obesitate  torpent,  tanto  majorem  cor- 
pori utilitatem  ferre  facile  videri  posset.  Sed  vi- 
deamus utrum  corpus  carbonicum  illud  accumu- 
latum absque  omni  injuria  tolerare  valeat.  Per 

universam  naturam  vulgata  lex  est,  ut,  quo  sae- 
pius actio  quaedam  exerceatur,  eo  validior  evadat 
latiusque  vim  suam  exserat.  Sic  adeps  quoque 
carbonicum  omne  sibi  assumens  in  dies  majorem 
eius  copiam  absumet  corpusque  eo  inundabit.  *) 
IS  eque  vereor,  ne  andacius  contenderim,  hac  ra- 
tione homines  perquam  obesos  naturam  anima- 
lem propemodum  exuisse  et  plantarum  potius  (fun- 
gorum si  placet)  naturam  induisse.  Alia  lex  est 
ut  corporis  partes,  ad  integram  servandam  nutri- 
tionem  et  totam  suam  naturam,  non  solum  novae 
materiae  secretione  sed  perpetua  etiam  detritae 
et  pessumdatae  materiae  resorbtione  restituantur 
ita  ut  praeterlapso  aliquo  tempore  novum  plane 
corpus  exsistat.  Cum  itaque  sanguis  venosus,  qui 
reductae  materiae  receptaculum  est,  tanta  (ex  adi- 
pe) carbomci  copia,  cui  subigendae  sanguificatio 
non  sufficiat,  inquinetur,  fieri  non  potest,  quin 
sanguis  male  temperatus  inde  comparetur.  Et 
hic  alius  oriundae  ex  adipe  cacochyrriiae  modus 
est  (conf.  § 8.).  Simul  vero  illa  materiae  muta- 
tio et  restitutio  in  obesis,  quippe  qui  natura  sint 
tardiores,  lentius  parciusque  perficitur  et  eo  ipso 
vis  vitalis,  quae  a materiae  conditione  pendet 
damnum  patitur.  iQuae  quidem  omnia  (tardam 
materiae  restitutionem,  malam  sanguinis  humo- 
rumque conditionem  et  depositam  quasi  naturam 
animalem)  cogitatione  amplectentes  negare  non 


Quamobrem  obesi  pinguetudinem  suam  imminuere 
Pe/  VICtum  letabilem,  qui  carbonico  pollet, 

possumus,  obesos  vitam  degere  inferioris  dignita- 
tis et  vi  vitali  egenam.  Hoc  modo  optime  expli- 
cari potest,  qui  .fiat,  ut,  quod  experientia  affatim 
docet,  homines  praepingues  tfhaturius  functioni- 
bus sexualibus  deficiant  et  ad  infantes  procrean- 
dos minus  sint  apti  aut  plane  impotentes ; exceptis 
illis,  qui  pinguetudine  vere  sthenica  sunt  donati.  J) 
]Nam  generatio  non  perficitur  nisi  in  vitae  fastigio 
et  in  summo  vis  vitalis  vigore,  quo  homines  obesi, 
ut  modo  exposui,  omnes  plus  minus  sunt  desti- 
tuti. Liceat  haec  allatis  quibusdam  phaenomenis 
comprobare.  Infantes,  quorum  systema  sexuale 
incultum  adhuc  est,  et  foeminae  quae  quoad  vi- 
gorem viris  sunt  inferiores,  majore  ad  pinguedi- 
nem gaudent  proclivitate.  Viri  ultra  aetatem  vi- 
rilem provecti  adipem  colligunt,  quia,  licet  in 
vitae  fastigio  collocati  videantur,  tamen  vigore 
jam  decrescunt;  siquidem  illo  vitae  stadio  repro- 
ductionis  systema  jam  in  decremento  versatur  et 
imperfectam  materiam,  adipem,  gignit.  Homi- 
nes (et  animalia)  quibus  per  castrationem  organa 
sexualia  desumta  sunt,  adipe  opplentur,  quia  im- 
pediti sunt,  quo  minus  summum  vitae  fastigium 
assequantur,  et  quia  habitum  acquirunt  imbecil 
lum,  qui  nonnisi  adipi  procreando  sufficit.  Ani- 
malia tempore  hiberno  maxime  saginata  macres- 
cunt ineunte  vere  et  tempore  coitus  exercendi  ap- 
propinquante. 

§ io. 

Quoniam  in  paragrapho  antecendente  sermo 
incidit  in  cacochymiam,  non  absonum  fortasse 


I)  Foeminis  pinguibus  menstrua  maturius  fluere  de- 
sinunt. Eaedem  in  graviditate  multum  incommodi  pa- 
tiuntur, quia  adipe  magnopere  gravantur;  partum  saepe 
cum  sui  ipsius  et  neonati  periculo  edunt,  quia  mox  suf- 
ficientem vigorem  perdunt  xdeoque  difficulter  paxiunt.  Cf. 
Hippoc.  Aphor.  XLVI.  Sect.  V. 

erit  hic  mentionem  inserere  singularis  cacochy- 
miae  speciei,  quam  adipis  rancorem  dicunt  quam- 
que et  veterum  et  recentiorum  autorum  inulti 
commemorarunt.  Jansenius  *)  hunc  adipis  mor- 
bum revera  exsistere  dubitat,  quia  operosa  semper 
natura  putrescentem  quamque  materiam  sedulo 
expellat.  Sed  equidem  non  video , cur  statuere 
eum  non  liceat,  cum  humorum  segnis  in  adipe 
circulus  sit  et  haec  stagnatio  ad  corrumpendum 
adipem  plurimum  faciat.  Si  in  aliis  morbis,  v.  c. 
in  scorbuto  et  febri  pestilentiali,  humorum  quan- 
darn  dissolutionem  et  putrescentiam  accipere  coa- 
cti sumus,  cur  tandem  denegemus  adipem,  utpote 
succum  spissum  et  excrementi um  fere,  ad' putri- 
dam et  rancidam  corruptionem  abire  posse,  sicut 
idem  observatur  in  succo  gastrico,  in  mucosis 
alusque  secretis  i Huius  morbi  e rancore  orti 
symptomata  et  decursum  accuratius  descripsit 
Lorry  2),  qui  optimum  hac  de  re  autorem  laudat 
Hippocratem  in  Epidem.  Eib.  III.  Febres,  qua- 
rum  illo  loco  historiae  leguntur,  ad|  ardentes  et 
biliosas  malignas  maximam  ad  partem  pentinent. 

§ 11. 

E lenta  materiae  mutatione  et  mala  humo- 
rum temperie  porro  derivari  possunt  morbi  qui- 
dam cutis.  Stagnant  enim  in  adipe  subcutaneo 
humores  et  praeter  carbonicum  elementum  aliis 
quibuslibet  quisquiliis  facile  inquinantur,  unde  pro- 
ficiscitur ingratissimus  in  obesis  nonnullis  odor 
perspirati  cutanei..  Quod  cum  in  obesis,  ut  supra 
notatum  est,  copiosius  excernatur,  cutis  superfi- 
cies, vel  in  exquisitissima  munditie,  sordibus  plus 

— - ■ . 


.1  Pinfiuedinis  animal,  consideratio  physiol.  et  pa- 
thol.  Lugdun.  Balav.  1784.  r r 

minus  obducatur  necesse  est.  Sic  cutis  et  intrin- 
secus et  extrinsecus  materie  squalida  inquinatur, 
praeterea  transpiratione  aucta  perpetuo  fovetur  et 
ita  gignit  mala,  quae  illis  causis  praecipue  origi- 
nem debent  et  pinguibus  fere  priva  sunt.  Inter 
quae  furunculus  inprimis  nominandus  est,  qui  loca 
occupat  adipe  multo  insignia  e.  g.  nates,  inguina, 
axillam,  colium;  deinde  , comedones,  quibus  obesi 
saepe  obsiti  sunt,  et  alia,  quae  vulgo  neglectae 
cutis  munditiei  tribuuntur.  Etsi  denique  proban- 
dum omnino  non  est,  quod  Lorry  *)  elephantiasis 
et  Boerhaave  syphilidis  causam  sedemque  in  adi- 

f>e  ponunt,  tamen  negari  non  potest  virus  syphi- 
iticum  aliasque  materias  morbosas  diutius  in  adi- 


esse. 

§ 12. 

Adipem  et  hepar  antea  vidimus  carbonico  se- 
movendo junctim  inservire  et  pulmonum  quasi 
organa  subsidiaria  esse,  unde  similitudo  quaedam 
et  consensus  adipem  inter  et  hepar  satis  elucet. 
Cum  vero  amborum  necessitudinem  chemicam 
respicientes  summam  adipis  ct  bilis  similitudinem 
intelligamus,  nihil  profecto  obstat,  quominus  adi- 
pem in  hepatis  subsidium  esse  constructum  cre- 
damus. Bilis  enim  materia  est  unguinosa,  maxi- 
mam ad  partem  constat  e vera  pinguedine  et  in 
analysi  chemica  omnes  adipis  notas  exhibet.  2) 
Cum  porro  quotidie  videamus  victu  pingui  et 
oleoso  bilis  secretionem  augeri,  optimo  jure  con- 
cludere possumus,  adipem  e corpbre  ipso  per  re- 
sorbtionem  in  sanguinis  vasa  reductum  eodem 
modo  ad  bilem  formandam  plurimum  tribuere 


*)  1.  c.  p.  44. 

2)  cf.  Treviranus  Biolog.  T.  4.  p.  4J1  et  4 39. 


et  adipem  nimium  superfluae  bilis  copiae  s.  poly- 
choliae  causam  suppeditare.  Mala,  quae  inde  na- 
scuntur, pendent  ab  incongrua  hepatis  et  tractus 
intestinalis  irritatione,  cuius  generis  sunt  hepatis 
morbi  et  magna  obesorum  * proclivitas  ad  diar- 
rhoeas et  vomitum  et,  ut  Lorry  vult  *),  ad  chole- 
ram fortasse  ipsam.  — Sed  eodem  modo  evenire 
potest  et  frequentius  sane  evenit,  ut,  quia  pluri- 
ma elementorum  bilem  constituentium  pars  in  adi- 
pem vertitur,  bilis  justo  parcior  secernatur  mor- 
bosque e laesa  digestione  oriundos  cieat,  quales 
sunt  chymus  bile  non  sufficienter  temperatus,  acris 
acidulusque,  2)  alvus  tarda  cum  congestione  abdo- 
minali, malum  hypochondriacum,  affectiones  icte- 
ricae, calculi  biliosi  aliaque  id  generis. 

5 13. 

Jam  hic  locus  esse  videtur,  ut  repetam,  quae 
de  adipis  ad  telam  cellulosam  necessitudine  recen- 
tiores  physiologi  fere  omnes  docent.  Tela  cellu- 
losa organorum  secernentium  communis  basis  est  et ' 
adipis  non  solum  sed  omnium  etiam  secretionum 
. instrumentum . Secretiones  itaque  omnes  quam 

:maxime  sibi  sunt  affines  ideoque  facile  altera  in 
; alteram  mutari  possunt.  Quo  magis  organi  cuius- 
dam actio  augetur,  eo  proclivior  est  ad  actionem 
alienatam  et  perversam  eoque  intentius  haec  nova 
actio  peragitur.  Sed  ne  alienata  quidem  opus 
'est  secretione  et  sola  secretio  adaucta  ad  varia 
tphaenomena  explicanda  sufficit,  quia,  telae  cellulo- 
sae actione  in  genere  aucta,  omnia  eius  singula 
'secreta  simul  augeri  possunt.  Sic  adipis  secretio 
adaucta  facile  aut  mutatur  in  profusam  secretio- 
mem  gelatinosam,  gelatinosa  in  mucosam,  muco- 


s a in  serosam  et  aquosam,  aut  hae  secretiones 
omnes  modum  exsuperantes  simul  locum  habere 
possunt.  Ouibus  praemissis  singulos,  qui  ex  hoc 
fonte  obesis  fluant,  morbos  recensebo.  Primum 
huc  pertinet  illa,  quam  polylipiam  dixi,  obesitatis 
species,  quae  adipis  natura  fluidiore  et  in  gelati- 
nam  potius  mutata  insignitur,  quae  nunquam  sana 
sed  debilitatis  semper  signum  est  et  quae  ad  leu- 
cophlegmatiam multaque  mala  praecipue  vergit. 
Deinde  nominandus  venit  status  pituitosus,  qui 
aut  summum  obesitatis  fastigium  sequitur  aut  cum 
Ca  iunctus  occurrit.  Hinc  frequentes  membrana- 
rum mucosarum  et  serosarum  affectiones  derivan- 
dae sunt,  quae  levissimo  stimulo  obesis  excitantur. 
Hinc  copiosae  molestaeque  tempore  matutino 
exscreationes;  hinc  coryzae  et  anginae,  quibus 
obesorum  plerique  quotannis  vexati  haud  raro  in 
apertum  vitae  discrimen  labuntur;  hinc  asthma 
humidum,  quod  tanto  maius  obesis  periculum  mi- 
natur, quanto  saepius  alias  etiam  ob  causas  spi- 
randi difficultate  laborant.  J)  Morbus  denique, 
qui  saepissime  obesitatem  aut  comitalur  aut  se- 
quitur et  obesos  plerumque  exstinguit,  est  serosa- 
rum partium  abundantia  s.  hydropisis. 

Qui  fiat,  ut ' hydrops  (et  chronicus  quidem) 
saepius  quam  alii  secretionum  morbi  obesitatem 
sequatur,  ex  eo  intelligi  quodammodo  potest,  quod 
serum,  quamvis  vi  vitali  admodum  debilitata,  fa- 
cillime gignitur  et  restituitur  eiusque  secretio  la- 
tissime per  corpus  divulgata  est.  Cur  autem  hy- 
drops plus  periculi  afferat  quam  aliorum  secreto- 
rum copia  enormis,  huius  rei  causa  partim  in  eo 
quaerenda  mihi  videtur,  quod  hydropem  summa 
semper  antecedit  reproductionis  debilitas,  partim 


*)  Hinc  pinguium  hominum  vox  rauca  et,  ut  ita 
dicam,  rancida;  hinc  rarior  apud  eos  consuetudo  ta- 
bacci  fumum  ducendi,  ejuia  eo  nimia  salivae  vis  ii» 
congeritur. 


in  eo,  quod  hydrops  ne  iis  quidem  organis  par- 
cet, quae  vitae  maxime  sunt  necessaria  et  ob  ip- 
sam suam  structuram  aliis  secretionibus  locum 
non  dant  (e.  g.  cerebrum,  cor  cum  pericardio), 
partim  in  eo,  quod  secreta  serosa  clausis  plerum-’ 
que  cavitatibus  continentur  i deoque  difficulter  aut 
omnino  non  e corpore  evehuntur  et  partibus  af- 
fectis certam  fere  perniciem  parant. 


5 14. 

V.  Alia  adipis  utilitas  vulgo  nec  immerito 
creditur,  ut  frigus  arceat  corpusque  foveat.  Sed 
aliter  res  se  habet  in  pinguedine  nimia.  Provoco 
ad  obesos  ipsos  eosque  interrogo,  utrum  hcc  re* 
spectu  obesitatem  laudent  an  gracilitatem.  Et  per* 
suasum  mihi  habeo  unumquemque  eorum  ex  in- 
tima mente  optaturum  esse,  ut  se  hac  adipis 
praestantia  abdicare  sibi  liceat,  neque  quemquam 
obesitatem  laudaturum  esse,  qui  ,vel  semel  viderit, 
quot  quantisque  dormentis  obesi  per  aestatem  ca- 
lidam crucientur.  Nam  ab  urente  frigore,  facile 
nos  defendere  possumus  vestibus,  domiciliis,  imi* 
aestivum  autem  ardorem  non  sine  magna  difficuh 
tate  multisque  sumtibus  vix  evitamus.  Praeter  is- 
tud incommodum  aliis  obesi  patiuntur  malis,  quia 
facilius  a frigore  laeduntur.  Cutis  enim  perspira- 
tio  et  calor  semper  iis  aucti  sunt,  noxae  itaque  e 
frigore  facilius  admissae  totum  agmen  rheumati- 
carum passionum  arcessunt.  Si  denique  recte  ob- 
servavi, asseverare  auserim , obesos  prae  aliis  if- 
fici  pernionibus  sive  ob  modo  dictam  causam 
sive  quod  minus  sentientes  frigus  parum  cauti 
sunt,  sive  quod  partes  externae  (e.  g.  malae)  adipe 
distensae  magis  prominent  et  frigori  patent 


§ 15. 

VI.  Quod  attinet  denique  ad  eam  adipis  uti- 
litatem, ut  corpori  nutrimenta  ob  aliquam  causam 
deficientia  expromat,  jam  antea  dictis  quaedam 
adjiciam.  Posita  atque  concessa  illa  utilitate,  id 
profecto  de  sana  tantum  pinguedine  valet.  Nam, 
quae  procul  dubio  saepius  occurrit,  obesitas  mor- 
bosa  s.  asthenica,  utpote  quae  in  totius  corporis 
laxitate  et  vis  reproductivae  debilitate  nitatur, 
confert  sane  non  ad  corpus  reficiendum  sed  con- 
ficiendum potius,  cum  eius  debilitas  proprio  quasi 
semine  perpetuo  augeatur  et  materia  morbosa  cor- 
pori insano  aut  aliunde  debilitato  usum  ferre  non 
possit.  At  ipsa  obesitas  sana  quid  ad  nutriendum 
corpus  conferat,  quotidie  videmus.  Tolle  causas 
obesitatis  e.  g.  victum  largum,  et  mox  macrescet 
homo;  tolle  victum  omnem,  et  vel  saginatissimum 
corpus  non  unum  diem  diutius  inediam  perferet, 
quam  macrum,  dummodo  hoc  bene  vigeat.  Non 
in  pinguedine  igitur  sed  in  bona  valetudine  et  vi- 
rium vitalium  vigore  latet  causa,  quod  obesi  ine- 
diam facilius  quam  alii  et  forsan  morborum  quo- 
que dolores  diutius  sine  magna  nutritionis  jactura 
ferant.  Quod  in  morbis  chronicis  magni  mo- 
menti esse  nemo  infitias  ibit.  Sed  in  morbis  acu- 
tis rem  aliter  seTtabere,  jam  a divo  Coo  doce- 
mur, qui  ,, febricitantium”  inquit  „non  omnino  le- 
viter permanere  et  nihil  remittere  corpus  morbi 
longitudinem  et  malignitatem  indicat”  x);  eam  ni- 
mirum ob  causam,  quia,  donec  corpus  bene  nu- 
triri pergit,  morbus  fastigium  nondum  assecutus 
est,  et  quia  nutritio  bona  indicio  est,  corporis  vi- 
res nondum  satis  ad  devincendum  morbum  im- 
pendi. — Quibus  vero  abunde  demonstratur,  hunc 
obesitatis  usum,  si  qua  est  adipis  ad  nutritionem 
virtus,  haud  magni  esse  faciendum  et  multifaria 
eius  incommoda  omnino  compensare  non  posse.  — 


i)  Hippoc.  Aphor,  XXVIII.  Sect.  II. 

5 16. 

Ne  anima  quidem  ipsa  intacta  manere  vide- 
ttur  ab  incommodis,  quae  adeps  nimius  parat.  Si 
cum  obesitate  junctum  videmus  temperamentum 
phlegmaticum,  mentem  desidem  laboresque  in- 
! lentiores  recusantem,  animum  affectibus  non 
movendum,  ingenium  tardum  — , quaerendum  sa- 
ne est,  haecne  causae  sint  an  effectus  obesi- 
l.atis.  Quod  cum  in  aliis  morbis  saepe  difficile 
s iit  dijudicatu,  longe  difficilius  erit  in  morbis,  qui 
I lominem  internum  afficiunt.  Utplurimum  vero 
una  eadumque  res  in  aliis  causa  in  aliis  effectus 
morbi  haberi  potest.  Sic  illa  animae  conditio, 
modo  oriundae  obesitati  ansam  praebet,  modo  ex 
nbesitate  prius  jam  exorta  demum  gignitur.  Quo- 
modo temperamentum  phlegmaticum  etc.  obesi- 
t.atis  causa  esse  queat,  e medicorum  scriptis  di- 
s cere  licet;  quomodo  vice  versa  obesitas  oihnia 
sta  efficre  valeat,  difficile  non  erit  intellectu  com- 
i ideranti,  quantum  et  in  secunda  et  in  adversa 
valetudine  corporis  in  animum  sit  imperium.  Quod1 
> i corporis  sani  impedimenta,  e.  g.  defatigatio,  ca- 
or  nimium  auctus,  nimia  satietas,  animum  impe- 
diunt habetemquc  reddunt,  quanto  magis  corpus, 
perpetua  quadam  labe  et  infirmitate  occupatum 
ut  est  in  obesitate)  simili  habitu  animum  quoque 
impertire  debet?  Rara  profecto  non  sunt  exem- 
))la  hominum,  qui  temperamento  perquam  alacri 
nilarique  ' excellentes , simulae  adipe  obruebantur, 
lilaritatem  omnfim  deposuerunt  et  morosi  facti 
iiunt.  Quid  autem  animo  hilari,  strenuo,  inge- 
lioso  praestantius;  quid  animo  affectuum  plane 
experti,  deside,  moroso  deterius?  — 

JL;go  Otto  Erideriqiis  ReicheI  natus  sum  Re- 
giomonti  B.orussorum  die  XXIV.  Decembris  A. 
MDCCXCIX.  Pat$r  mihi  dilectissimus,  qui  cursus 
publici  fuit  praefectus,  . ante  tres  abhinc  annos 
aiem  obiit  supremum;  matrem  carissimam  valere 
adhuc  laetor.  Cum  annum  aetatis  agerem  sextum, 
parentes  Tilsam  habitatum  demigrarunt,  ubi,  post 
accepta  prima  in  scholis  minoribus  eruditionis  ele- 
menta, Gymnasium  frequentavi.  Deinde  maturi- 
tatis testimonio  instructus  Gymnasium  reliqui  et 
Regiomontum  profectus  sum  ibique  die  XXII  Oc- 
tobris A.  MDGCCXVIII  a Graef,  tunc  temporis 
Prorectore  Magnifico , civibus  Academiae  Alberti- 
nae  adscriptus  philologiae  incepi  studium  impen- 
dere, post  aliquod  tempus  autem  ad  doctrinam 
medicam  descivi.  Virorum  Celeberrimorum  atque 
Experientissimorum,  quorum  gratam  memoriam 
pio  semper  animo  colam,  praelectionibus  hisce  in- 
terfui : Cei.  Herbart  de  logica,  philosophia  practica, 
psychologia  et  metaphysica,  Cei.  Hagen  de  phy- 
sica et  chemia,  Cei.  de  Baer  et  Eysenhardt  de 
botanica  et  zoologia.  In  omnibus,  quae  ad  ana- 
tomiam  spectant,  disciplinis  praeceptores  mihi 
fuerunt  Cei.  Burdach  et  de  Baer.  — 


\ 

Tum  A.  MDCCCXXI  hanc  celeberrimam  mu- 
larum sedem  Berolinensem  petii  et  a Lichten- 
ttein,  tunc  temporis  Rectore  Magnifico,  die  XI 
Maji  e.  a.  in  album  relatus  hanc  secutus  sum  stu- 
! iorum  seriem..  Anatomiam  universam  et  orga- 
. orum  sensuum,  anatomiam  comparatam  et  phy- 
iologiam  Cei.  Rudolphi,  historiam  naturalem  ge- 
■*  eralem  et  chemiam  medicam  Cei.  Link,  patho- 
cogiam  generalem  Cei.  F.  Hufeland,  pathologiam 
t therapiam  specialem  et  doctrinam  de  morbis 
jyphiliticis  Cei.  Horn,  materiam  medicam,  nervo- 
mm  morbos  et  Hippocratis  aphorismos  Cei.  Be- 
• ends,  chirurgiam  generalem  et  specialem,  opera- 
1 onum  cursum  et  opthalmiatricam  cum  operatio- 
nibus in  ea  perpetrandis  Doct.  Jungken,  institutio- 
nes de  morbis  syphiliticis  et  cursum  operationum 
lel.  Rust  et  Kluge,  doctrinam  de  ossibus  frac- 
i s et  luxatis  Cei.  Kluge,  artem  obstetriciam  Cei. 
iJuge  et  de  Siebold  mihi  tradiderunt.  — Ut  iri 
tebus^  practicis  exercerer,  particeps  fui  instituto- 
rum medicorum  et  chirurgicorum,  quae  florent 
ub  auspiciis  Yirorum  Perillustrissimorum  et  Ce- 
lerrimorum, Berends,  Graefe Hufeland , Neu- 
lann  et  Rust.  Yiris  illis  humanissimis  et  dilectis- 
i mis  gratam  habere  mentem  in  perpetuum  mihi 
■ rit  studium  atque  honos. 

THESES  DEFENDENDJE. 

' . ' ' 


i. 

In  graviori  quavis  ambustione  calor  potius 
quam  frigus  adhibendus  est. 

i '■  : - ' - : ■*  • ■ • 

ii. 

Magni  abscessus  chronici  optime  sanantur  se- 
taceo. 

• , . 

III 

Kercitonyxis  sciero  tiaonyxi  posthabenda  est. 

\ ...  . . ' > 

IV. 

Rxanthemata  corpori  purgando  inserviunt. 

